રામ વી. સુતાર

રામ વણજી સુતાર (૧૯ ફેબ્રુઆરી ૧૯૨૫ - ૧૮ ડિસેમ્બર ૨૦૨૫) એક ભારતીય શિલ્પકાર હતા. વિશ્વની સૌથી ઊંચી પ્રતિમા (૧૮૨ મીટર) તરીકે ખ્યાત સ્ટેચ્યુ ઓફ યુનિટીની ડિઝાઇન તેમણે તૈયાર કરી હતી.

 પૃષ્ઠભૂમિ 
સુતારનો જન્મ ૧૯ ફેબ્રુઆરી ૧૯૨૫ના રોજ બોમ્બે પ્રેસિડેન્સીના ખાનદેશ જિલ્લાના ગોંડુર ગામમાં વિશ્વકર્મા બ્રાહ્મણ પરિવારમાં થયો હતો. ૧૯૫૨માં તેમણે પ્રમિલા સાથે લગ્ન કર્યા.Ram Vanji Sutar's Biography  ૧૮ ડિસેમ્બર ૨૦૨૫ના રોજ ૧૦૦ વર્ષની વયે તેમનું અવસાન થયું હતું.

 કારકિર્દી 

સુતારે ગુજરાતમાં સ્થિત વિશ્વની સૌથી ઊંચી પ્રતિમા, સ્ટેચ્યુ ઓફ યુનિટીની રચના કરી હતી. તેમણે ૧૪ મીટર ઉંચા ચંબલ સ્મારક તેમજ મહાત્મા ગાંધીની પ્રતિમા પણ બનાવી હતી, જેની નકલ કરીને અન્ય દેશોમાં મોકલવામાં આવી છે.Sutar's studio  તેમણે ભારતીય સંસદમાં સ્થિત મહાત્મા ગાંધીની બેઠેલી સ્થિતિમાં પ્રતિમા ડિઝાઇન કરી હતી. તેની એક મોટી પ્રતિકૃતિ તેમણે વિધાન સૌધા ખાતે બનાવી હતી. તેઓ બેંગલુરુ આંતરરાષ્ટ્રીય વિમાનમથક પર 33 મીટર ઊંચી કેમ્પે ગૌડા પ્રતિમાના ડિઝાઇનર પણ હતા.

બ્રિસ્બેનના ભારતીય સમુદાયે રોમા સ્ટ્રીટ પાર્કલેન્ડ ખાતે રામ વી. સુતાર અને અનિલ સુતાર દ્વારા બનાવવામાં આવેલી ગાંધીજીની પ્રતિમાની સ્થાપના કરી હતી, તેનું અનાવરણ ૨૦૧૪માં ભારતના તત્કાલીન વડા પ્રધાન નરેન્દ્ર મોદી દ્વારા કરવામાં આવ્યું હતું.

 પુરસ્કાર 
૧૯૯૯માં, તેમને ભારત સરકાર તરફથી પદ્મશ્રી અને ૨૦૧૬માં, પદ્મભૂષણથી સન્માનિત કરવામાં આવ્યા હતા. ઓક્ટોબર ૨૦૧૮માં, સુતારને ૨૦૧૬ના સાંસ્કૃતિક સંવાદિતા માટે ટાગોર પુરસ્કાર મળ્યો હતો. તેમને રાજ્ય સરકારના સર્વોચ્ચ નાગરિક પુરસ્કાર, મહારાષ્ટ્ર ભૂષણ માટે પસંદ કરવામાં આવ્યા હતા, જેની જાણકારી મહારાષ્ટ્રના મુખ્યમંત્રી દેવેન્દ્ર ફડણવીસે ૨૦ માર્ચ ૨૦૨૫ ના રોજ વિધાનસભાને આપી હતી.

જાણીતા શિલ્પ

સંદર્ભ

બાહ્ય કડીઓ

શ્રેણી:૧૯૨૫માં જન્મ
શ્રેણી:૨૦૨૫માં મૃત્યુ
શ્રેણી:પદ્મશ્રી પુરસ્કાર વિજેતાઓ
શ્રેણી:પદ્મભૂષણ પુરસ્કાર વિજેતા